ຂ່າວສານ
ທ່ານປະທານສະພາແຫ່ງຊາດ ເວືອງດິ່ງເຫ້ວ: ການພົວພັນຄູ່ຮ່ວມມືຍຸດທະສາດ ຫວຽດນາມ - ສ.ເກົາຫຼີນັບມື້ນັບໄດ້ຮັບການເສີມຂະຫຍາຍຢ່າງມີປະສິດທິຜົນ ແລະ ແທດຈິງ
ທ່ານປະທານສະພາແຫ່ງຊາດເວືອງດິ່ງເຫ້ວ ຢຢັ້ງຢືນການພົວພັນ ຫວຽດນາມ - ສ.ເກົາຫຼີ ພວມຢູ່ໃນຈຸດເວລາດີງາມທີ່ສຸດນັບແຕ່ເວລາ 2 ປະເທດສ້າງຕັ້ງການພົວພັນທາງການທູດ ເມື່ອປີ 1992. ກ່ຽວກັບດ້ານການເມືອງ, ການພົວພັນຄູ່ຮ່ວມມືຍຸດທະສາດ ຫວຽດນາມ - ສ.ເກົາຫຼີນັບມື້ນັບໄດ້ຮັບການເສີມຂະຫຍາຍຢ່າງມີປະສິດທິຜົນ, ແທດຈິງ; ສອງຝ່າຍໄດ້ປັບປຸງຄວາມໄວ້ເນື້ອເຊື່ອໃຈດ້ານການເມືອງຢ່າງບໍ່ຢຸດຢັ້ງ. ການຮ່ວມມືດ້ານເສດຖະກິດຍາມໃດກໍ່ແມ່ນຈຸດພົ້ນເດັ່ນ ແລະ ແມ່ນເສົາຄ້ຳສຳຄັນໃນການພົວພັນຮ່ວມມືສອງຝ່າຍ. ປັດຈຸບັນ, ສ.ເກົາຫຼີແມ່ນນັກລົງທຶນຕ່າງປະເທດ FDI ໃຫຍ່ທີ່ສຸດຢູ່ ຫວຽດນາມ, ແມ່ນຄູ່ຮ່ວມມືໃຫຍ່ອັນດັບທີ 2 ກ່ຽວກັບດ້ານການຄ້າ ແລະ ແມ່ນຜູ້ໃຫ້ການຊ່ວຍເຫຼືອພັດທະນາ ຢ່າງເປັນທາງການ(ODA) ສອງຝ່າຍໃຫຍ່ອັນດັບທີ 2 ຂອງ ຫວຽດນາມ. ການຮ່ວມມືດ້ານວັດທະນະທຳ, ການທ່ອງທ່ຽວ ແລະ ການພົວພັນແລກປ່ຽນປະຊາຄົມ ຍັງມີການດຳເນີນຢ່າງຟົດຟື້ນ. ທ່ານປະທານສະພາແຫ່ງຊາດ ເວືອງດິ່ງເຫ້ວ ໄດ້ຢັ້ງຢືນວ່າ ຫວຽດນາມ ຍາມໃດກໍ່ຖືເປັນສຳຄັນ ແລະ ມີຄວາມປາດຖະໜາຢາກພັດທະນາການພົວພັນກັບ ສ.ເກົາຫຼີໃຫ້ຫຼາຍກ່ວາອີກ ແລະ ເຊື່ອໝັ້ນວ່າການຢ້ຽມຢາມ ສ.ເກົາຫຼີຄັ້ງນີ້ ຂອງ ຄະນະຜູ້ແທນຂັ້ນສູງ ຫວຽດນາມ ຈະປະກອບສ່ວນເປີດໄລຍະພັດທະນາໃໝ່ໃຫ້ແກ່ການພົວພັນຮ່ວມມືລະຫວ່າງສອງປະເທດ.
ດ້ວຍບັນດາຈຸດທີ່ຄ້າຍຄືກັນກ່ຽວກັບປະຫວັດສາດ ແລະ ວັດທະນະທຳ, ການພົວພັນຄູ່ຮ່ວມມືຍຸດທະສາດ ຫວຽດນາມ - ສ.ເກົາຫຼີ ຈະສືບຕໍ່ມີການພັດທະນາຢ່າງແຮງ, ມີປະສິດທິຜົນ ແລະ ບັນລຸໄດ້ຜົນງານທີ່ພົ້ນເດັ່ນຫຼາຍຢ່າງໃນໄລຍະຈະມາເຖິງ.
(ແຫຼ່ງຄັດຈາກ VOV)